Document ID: /roh_data/filtered/fineweb-2-filterrobots_roh.jsonl.gz/17583

Sin l’areal dal plazzal dal center da giustia e polizia da la citad da Turitg è vegni mess in fieu questa notg, quai conferma la polizia. Pervi da l'incendi eran pliras 100 chasadas per 2 uras senza current electric.
La notg enturn las duas e mesa han emploiads da la viafier federal constatà che plirs containers brischavan, era tschiffa fieu ha ina staziun da trafo da las ovras electricas da la citad da Turitg. Ord quest motiv è il current electric crudà ora, scriva la polizia da la citad da Turitg. Naginas persunas èn vegnidas blessadas. Il donn munta tenor las emprimas stimaziuns a sur 200'000 francs.
RR novitads 12:00